open-index/open-wikipedia-markdown huggingface dataset:
אלבין סטנרוס

**אוסקר אלבינוס "אלבין" סטנרוס** (בפינית: **Oskar Albinus "Albin" Stenroos**; 25 בפברואר 1889 – 30 באפריל 1971) היה רץ פיני, אלוף אולימפי בריצת מרתון (פריז 1924) ושיאן עולם בריצות ל-20 ק"מ ול-30 ק"מ. בזירה הבינלאומית, סטנרוס וחבריו הפינים, שבלטו בעולם האתלטיקה של אותה תקופה, כונו "**[[הפינים המעופפים]]**".

## ביוגרפיה
באליפות פינלנד שנערכה בשנת 1909 רץ סטנרוס את המרתון הראשון שלו וזכה במדליית ארד. באליפות פינלנד שנערכה בשנת 1910 הוא זכה במדליית זהב בריצת 10000 מטר. 

באולימפיאדת סטוקהולם (1912) זכה סטנרוס בשתי מדליות, כסף וארד. מדליית ארד בריצת 10000 מטר בתוצאה של 32:21.8 דקות, אחרי בן ארצו הנס קולמיינן שקבע שיא אולימפי חדש של 31:20.8 דקות ולואיס טואונימה מארצות הברית (32:06.6 דקות). נוסף לכך, הוא סיים במקום שישי בריצת שדה האישית בתוצאה של 47:23.4 דקות. בריצת השדה שלושת האתלטים הראשונים מכל מדינה מעניקם לה נקודות לפני המיקום שלהם וכך נקבע הדירוג הסופי של התחרות הקבוצתית שבה הוא זכה במדליית כסף בריצת שדה הקבוצתית עם 11 נקודות, אחרי שוודיה עם 10 נקודות ולפני בריטניה עם 49 נקודות.

בשנים 1912–1916 הוא זכה באליפות פינלנד בריצות ל-5000 מטר ול-10000 מטר ובשנים 1915 - 1917 הוא זכה באליפות פינלנד בריצות שדה.

בשנת 1915 קבע סטנרוסבריצת 30 ק"מ שיא עולם חדש של 1:48:06.2 שעות שאותו האו שיר בשנת 1924 (1:46:11.6 שעות). בשנת 1923 הוא קבע בריצת 20 ק"מ שיא עולם חדש של 1:07:11.2 שעות.

באולימפיאדת פריז (1924) זכה סטנרוס במדליית זהב בריצת מרתון בתוצאה של 2:41:22.6 שעות, לפני רומיאו ברטיני מאיטליה (2:47:19.6 שעות) וקלרנס דמאר מארצות הברית (2:48:14.0 שעות). 

במרתון בוסטון שנערך בשנת 1926 הוא זכה במדליית כסף בתוצאה של 2:29:40 שעות אחרי ג'וני מיילס מקנדה (2:25:40 שעות) ולפני קלרנס דמאר (2:32:15 שעות) 

בשנת 1927 פרש מתחרויות בגיל 38 לאחר שלא הצליח לסיים את המרתון בבוסטון.

## קישורים חיצוניים

## הערות שוליים

קטגוריה:אלופים אולימפיים: ריצת מרתון (גברים)
קטגוריה:רצים פינים למרחקים ארוכים
קטגוריה:אתלטים באולימפיאדת סטוקהולם (1912)
קטגוריה:אתלטים באולימפיאדת פריז (1924)
קטגוריה:אלופים אולימפיים פינים: אתלטיקה
קטגוריה:שיאני עולם פינים: אתלטיקה
קטגוריה:פינים שנולדו ב-1889
קטגוריה:פינים שנפטרו ב-1971
זירוקוין

**זירוקוין** (**ZeroCoin** או **Zcoin**) הוא פרוטוקול קריפטוגרפי שפותח ב-2013 בידי צוות חוקרים מאוניברסיטת ג'ונס הופקינס כהרחבה של פרוטוקול הביטקוין במטרה להגביר את ההצפנה ואת האנונימיות לעסקאות במטבע. ב-2016 הפך הפרוטוקול למטבע מבוזר ומתפקד וקיבל את הכינוי Zcoin.

המטבע זירוקוין מספק אנונימיות באמצעות "שירות ערבוב" נפרד המכונה **Zerocoin** ומאוחסן בבלוקצ'יין. במקור אמנם השירות יועד לשימוש ברשת הביטקוין אבל בפועל, **Zerocoin** יכול להשתלב בכל מטבע מבוזר.

## קישורים חיצוניים
* 
* Zcoin (זירוקוין)

קטגוריה:תוכנות שהושקו ב-2013
קטגוריה:מטבעות מבוזרים
MG Midget

**MG Midget** היא מכונית ספורט, בתצורת רודסטר, 2 מושבים מתוצרת יצרנית הרכב הבריטית MG Cars אשר יוצרה בין השנים 1960–1980, בבריטניה ובאוסטרליה.

חברת **MG Cars** הייתה בבעלות **"[[British Motor Corporation]]"** עד שנת 1967, ביו השנים 1967–1968 בבעלות **"British Motor Holdings"**  ומשנת 1968 בבעלות **"British Leyland"** .

יוצרו 226,001 יחידות.

## דגמי "MG Midget"

* "MG Midget MkI" - יוצר בין השנים 1961–1964, יוצרו 16,080 יחידות
* "MG Midget MkII" - יוצר בין השנים 1964–1966, יוצרו 26,601 יחידות
* "MG Midget MkIII" - יוצר בין השנים 1966–1974, יוצרו 77,831 יחידות
* "MG Midget 1500" - יוצר בין השנים 1974–1980, יוצרו 73,889 יחידות
## MG Midget
* 2 מושבים
* מנוע קדמי
* הנעה אחורית
* תאוצה בין 0 - 97 קמ"ש היא 18.3 שניות (מנוע 948 סמ"ק)
* תאוצה בין 0 - 97 קמ"ש היא 12.0 שניות (מנוע 1,493 סמ"ק)

## תמונות

קובץ:02016 0972 Oldtimer Rallye durch Beskiden.jpg | דגם "MG Midget"
קובץ:1969 MG Midget Mk III.jpg | דגם "MG Midget", שנת 1969
קובץ:Hohenlockstedt, Flugplatz Hungriger Wolf, Classic Motor Days 2013, DSC02430.JPG | דגם "MG Midget"
קובץ:1979 MG Midget 1.5 Front.jpg | דגם "MG Midget", שנת 1979
קובץ:1976 mg midget arp.jpg | דגם "MG Midget", שנת 1976
קובץ:1972 Mg midget “Millie” Ciren .jpg| דגם "MG Midget", שנת 1972
קובץ:1979 MG Midget 1.5 Rear.jpg | דגם "MG Midget", שנת 1979
קובץ:MG Midget (1967) (33654942433).jpg | דגם "MG Midget", שנת 1967 - מבט לתוך הרכב
קובץ:Hohenlockstedt, Flugplatz Hungriger Wolf, Classic Motor Days 2013, DSC02428.JPG | דגם "MG Midget", 1967 - מבט לתא הנהג
קובץ:1972 MG Midget (2721669940).jpg | דגם "MG Midget", שנת 1972 - מבט למנוע
קובץ:MG Midget (1970) (34220674830).jpg | דגם "MG Midget", שנת 1970


## ראו גם
* MG 14/40
* MG L-type
* MG N-type
* MG P-type
* MG WA
* MG MGA
* MG MGB

## קישורים חיצוניים

* 

## הערות שוליים

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1961
קטגוריה:מכוניות בריטיות
קטגוריה:כלי רכב המיוצרים באוסטרליה
Midget
קטגוריה:רכבי BMC
קופיקו במשטרה (סדרת טלוויזיה)

**קופיקו במשטרה** היא סדרת טלוויזיה ישראלית לילדים המהווה ספין אוף לסדרה "קופיקו". הסדרה ששודרה בין ה-1 באוגוסט עד ה-14 באוגוסט 2018 בערוץ ג'וניור. הסדרה הופקה על ידי משטרת ישראל במטרה להציג את המשטרה באור חיובי.

## סקירת הסדרה

### סקירת פרקים

## דמויות
### משטרת ישראל
* **קופיקו** (ליאור דטאוקר) - קוף מדבר. שוטר מתלמד. בכל פרק ניצבת לו בעיה והוא מנסה לפתור אותה בדרכו היצירתית.
* **גליה** (אפרת אביב) - שוטרת בתחנת המשטרה. עוזרת לקופיקו להשתפר בתפקידו כשוטר. בת של רועה צאן. 
* **מונה** (טל לוי) - שוטרת בתחנת המשטרה. עוזרת לקופיקו להשתפר בתפקידו כשוטר.

### אזרחים
* **אברום תפוחי** (רודי סעדה) - בעלה של שושנה. מפחד משושנה ורוצה שתיתן לו קצת שקט. באחד הפרקים נדרס ואיבד את הזיכרון לזמן קצר.
* **שושנה תפוחי** (טלי אורן) - אשתו של אברום. שונאת את קופיקו. חושבת שקופיקו לא צריך להיות שוטר. מתקשרת למשטרה סתם ומטרידה את שוטרי התחנה. במהלך הסדרה עוברת על כמה חוקים שהם: התחזות לשוטר, רכישת אופניים גנובים, התחזות ברשת ועוד.

## ראו גם
* קופיקו (סדרת טלוויזיה)

## קישורים חיצוניים
* 15px קופיקו במשטרה, כל פרקי הסדרה בערוץ היוטיוב
* 

קטגוריה:קומדיות מצבים ישראליות
קטגוריה:סדרות קומיות ישראליות לילדים
קטגוריה:Yes הטלוויזיה בלוויין: תוכניות וסדרות
קטגוריה:תוכניות וסדרות טלוויזיה ישראליות בכיכובן של בובות
קטגוריה:סדרות טלוויזיה המבוססות על ספרים
קטגוריה:ערוץ ג'וניור: תוכניות רכש
קטגוריה:קופיקו
מק דויד

**מק דויד** (באנגלית: **MacDavid**) היא רשת מזון מהיר ישראלית, שהגיעה לשיא פעילותה בסוף שנות ה-80 של המאה ה-20, אז הפעילה עשרות סניפים. נכון למאי 2024, פועל סניף יחיד של הרשת בחיפה (שהוקם ב-1982) במרכז זיו, בשכונת נווה שאנן.

## היסטוריה
הרשת הוקמה בשנת 1978 על ידי האחים דוד וחזי מגן יחד עם יגאל זומר, כרשת המתמחה בהגשת המבורגרים בסגנון אמריקאי. מקור השם הוא בשמו של השותף דוד, וכמשחק מילים המתייחס ויוצר דמיון לשם רשת ההמבורגרים מקדונלד'ס, שלא פעלה בישראל באותה עת בגלל החרם הערבי. הסניף הראשון הוקם בפינת הרחובות פרישמן-דיזנגוף בתל אביב. הסניף השני הוקם במרכז הכרמל שבחיפה. בינואר 1979 נתבעה הרשת על ידי מקדונלד'ס העולמית בטענה לשימוש בשם דומה לשלה שהוא סימן מסחר רשום. אולם מאחר שמקדונלד'ס לא פעלה אז בישראל ומייסדי הרשת אף ניסו לקבל ממנה זיכיון קודם שפתחו את "מק דויד", התביעה נדחתה.

הסניף הראשון בירושלים, ברחוב יפו סמוך לכיכר ציון, נפתח ב-1984. בשנת 1986 דירג מבקר המסעדות גיל חובב את ההמבורגר של הסניף בירושלים כטעים בישראל. הרשת התרחבה במהירות בתקופה זו בעיקר באמצעות זכיינים. 

בשנת 1989 מנתה הרשת בשיאה 28 סניפים ברחבי ישראל. הסניף הצפוני ביותר פעל בקריית שמונה והדרומי באילת.

הרשת הייתה מזוהה עם כרטיסי גירוד שהוענקו ללקוחות, ובהם ניתן היה לזכות בפרסים שונים. בנוסף נהגה לערוך תחרויות זלילת המבורגרים למטרות פרסום.

בתחילת שנות ה-90 של המאה ה-20 החלה הרשת לצמצם את מספר סניפיה, בעקבות התחרות הגוברת עם המתחרה הוותיקה בורגראנץ' והרשת האמריקאית ונדיס שהחלה לפעול בישראל. בעקבות כניסת רשת מקדונלד'ס לפעילות ישראל באוקטובר 1993, ואחר כך גם רשת בורגר קינג, נסגרו כל סניפי הרשת תוך מספר שנים, לאחר שהצרכנים העדיפו את רשתות אלו על פניה.

בשנת 2011 התכוונו בעלי רשת המרכולים "ביג זול" להפעיל רשת המבורגרים ארצית תחת שם המותג, תוך טענה כי מבחינה משפטית שם המותג פנוי לשימוש, מול טענת בעלי הסניף החיפאי כי הוא מחזיק בזכויות על השם. בינואר באותה השנה נפתח "מק דויד" בנצרת עילית. בהמשך נפתח סניף נוסף, אך זמן לא רב לאחר מכן הסניפים הללו נסגרו, והיוזמה לא יצאה אל הפועל.

## הערות שוליים

קטגוריה:רשתות מזון מהיר ישראליות
טריגון נקוד

**טְרִיגוֹן נָקֹד** (שם מדעי: *Himantura uarnak*) הוא מין של טריגון ענקי החי במימי האזור האינדו-פסיפי ממזרח אפריקה עד חופי אוסטרליה, גינאה החדשה וטאיוואן. הוא גם היגר למי הים התיכון ונמצא גם בחופי ישראל. טריגון זה שייך לסוג *Himantura*, בו גם טריגון הנהרות הענק מנהרות אינדונזיה.

אורכו של הטריגון הנקוד מעל 6 מטרים, מוטת סנפיריו 2 מ' ומשקלו 120 קילוגרם בממוצע. זהו דג שטוח גדול בעל סנפירים גדולים דמויי-כנפיים העוזרים לו לרחף במים. פלג הגוף העליון אפור ומכוסה נקודות, מהם קיבל את שמו. הזנב דק וארוך ובקצהו עצם דוקרנית. לדג עיניים בולטות לבנות מפלג גופו העליון והפה מצוי בצידו התחתון והוא מכיל שיניים רבות.

הטריגון ניזון על קרקעית הים מיצורי ים קטנים שונים כמו סרטנים, טרפידים, צדפות, חלזונות, מיני תולעים ודגי גרם קטנים. שאר הזמן הוא מעדיף לנוח קבור בחול הימי. הוא מצוי בשוניות אלמוגים, לגונות, חופים חוליים וסלעיים, עשבי ים ולעיתים יימצא גם בין מנגרובים או אף במים מתוקים לפרקים קצרים. נקבת הטריגון נמצאת בהריון במשך שנה שלמה ואז משריצה 1–5 טריגונים קטנים.

טריגון זה נפגע בידי האדם עקב ציד ועקב פגיעה בבית גידולו והוא נמצא בסכנת הכחדה.

## קישורים חיצוניים

## הערות שוליים

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:טריגוניים
קטגוריה:ארץ ישראל: בעלי חיים ארסיים
קטגוריה:מיני בעלי חיים פולשים בישראל
קטגוריה:דגי הים התיכון
קטגוריה:דגי ים במזרח אפריקה
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס ההודי
קאנאלטו

**ג'ובאני אנטוניו קאנאלֶה** (באיטלקית: **Giovanni Antonio Canale**; 28 באוקטובר 1697 – 19 באפריל 1768), המוּכּר בכינויו קאנאלטו (Canaletto), היה צייר איטלקי שהתפרסם בציורי הנופים העירוניים של ונציה, לונדון ורומא.

## קורות חייו ופועלו
[ממוזער|336px|קאנאלטו; מבט מרציף [התעלה הגדולה (ונציה)|התעלה הגדולה של ונציה אל מגדל השעון בכיכר סן מרקו, 1728/1726, האוסף המלכותי בטירת וינדזור, אנגליה]]

קאנאלטו החל את דרכו כשוליה בסדנה המשפחתית. ב-1717 עבר עם אביו לרומא לציור התפאורות לאופרות של אלסנדרו סקרלטי, ושם התוודע לסוּגת הוודוטה והעדיף לצייר נופים עירוניים, בניינים ושרידי מונומנטים היסטוריים. ב-1720 חזר לוונציה והתקבל לגילדת הציירים. קאנאלטו נמנה עם תלמידיו של לוקה קרלוואריס ובהשראתו התרכז בתיאורים של מראות העיר ונציה שהיו צבעוניים ומוארים, מפורטים ומדויקים כבמעשה צילום. בשנים הראשונות נהג לצייר ישירות באתר, ממראה עיניים, ולא תמיד בסדנתו על סמך רישומים מכינים. יש סוברים שקאנאלטו נעזר בטכניקת קמרה אובסקורה לצורך עיבוד מדוקדק של פרטים אדריכליים ואחרים בציוריו.

ציוריו נמכרו בעיקר לבני אצולה אנגלים כמזכרות מהטיול הגדול שלהם. אספן האמנות וקונסול אנגליה בוונציה, ג'וזף סמית , היה לקוחו העיקרי, סוכנו ופטרונו. קאנאלטו עבר בשנת 1746 ללונדון בתקווה ליהנות משוק קונים נרחב בחסות מיטיביו האנגלים, והפיק ציורים רחבי יריעה של העיר לונדון ואתרים נוספים באנגליה.

קאנאלטו חזר למולדתו ב-1755, וב-1763 התקבל לאקדמיה לציור ולפיסול של ונציה. הוא התמיד לצייר עד מותו ב-1768 בגיל 71.

ציוריו של קאנאלטו היו מבוקשים והקנו לו מוניטין ברחבי אירופה. רוב עבודותיו, שמספרן נאמד ב-1,500 ציורים ורישומים, נמצאות באנגליה – באוספי בית המלוכה הבריטי, כמו גם ברשות הגלריה הלאומית, באוסף וולאס, במוזיאון סואן בלונדון ובמשכנם של דוכסי בדפורד . כמה וכמה מיצירותיו נמצאות באוספי מוזיאונים מובילים בעולם.

## קישורים חיצוניים

*  קאנאלטו - פירוט עבודותיו
* קאנאלטו באוסף בית המלוכה הבריטי
* קאנאלטו באתר של בית המכירות סותבי'ס
* 

 הרצאה על קאנאלטו בגלריה הלאומית בלונדון 

## הערות שוליים

[ממוזער|ימין|666px|קאנאלטו; נהר [תמזה והעיר לונדון, 1747/1746; הגלריה הלאומית של פראג]]
[ממוזער|ימין|666px|קאנאלטו; כיכר סן מרקו בוונציה, 1724/1723, [מוזיאון תיסן בורנמיסה, מדריד]]
[ממוזער|ימין|666px| קאנאלטו; קבלת הפנים לשגריר צרפת בכניסה ל[ארמון הדוג'ה בוונציה, 1727/1726; מוזיאון ארמיטאז', סנט פטרבורג]]

קטגוריה:ציירים ונציאנים
קטגוריה:ציירים איטלקים במאה ה-17
קטגוריה:ציירים איטלקים במאה ה-18
קטגוריה:ילידי 1697
קטגוריה:נפטרים ב-1768
קטגוריה:מונצחים בשלט כחול של ארגון המורשת האנגלית
MG 7

**MG 7** היא מכונית סלון מתוצרת יצרנית הרכב הבריטית **MG Motor**  (שם מלא: "MG Motor UK Limited") אשר בבעלות תאגיד הרכב הסיני סאיק מוטור, אשר יוצרה בסין בין השנים 2007–2013.

## "MG 7"

* מנוע בנזין, מנוע הנעה קדמית
* 4 דלתות - סלון
* 5 נוסעים
* 6 כריות אוויר
* מצלמת רוורס
* מערכת בקרת אקלים
* מסך LCD
* צמיגים - חישוקי 17 אינץ'
* פליטת פחמן דו-חמצני ל-ק"מ - 193 גרם
* תאוצה בין 0 - 100 קמ"ש היא 9.5 שניות (מנוע 1.8 ליטר טורבו)
* טיפול - כל 12,000 מייל

### דגמים
* 1.8 ליטר טורבו
* 2.5 ליטר

## גלריה

קובץ:MG 750 2.5 V6 2010 (10661418634).jpg | דגם "MG 7" מנוע V6, שנת 2010
קובץ:MG 7 02 China 2014-04-30.JPG | דגם "MG 7"
קובץ:MG 7 01 China 2014-05-01.jpg | דגם "MG 7"
קובץ:MG 7 black 2008 rear.jpg | דגם "MG 7", שנת 2008
קובץ:MG 7 black 2008 engine.jpg | מנוע 1.8 מגדש טורבו דגם "MG 7"


## ראו גם
* MG GT

## קישורים חיצוניים

* 
* 

## הערות שוליים

קטגוריה:מכוניות סלון
קטגוריה:דגמי מכוניות שהושקו ב-2007
קטגוריה:כלי רכב המיוצרים בסין
7
חן ליבגוט

**חן ליבגוט** (נולד ב-15 בדצמבר 1996, ראשון לציון) הוא שחקן כדוריד המשחק במועדון כדוריד חולון ובנבחרת ישראל בכדוריד. ליבגוט משחק עם החולצה מספר 96 בתפקיד הקיצוני הימני וידו החזקה היא יד שמאל.

## קריירה
ליבגוט גדל והתחנך במחלקת הנוער של הפועל ראשון לציון והוקפץ לקבוצת הבוגרת בשנת 2012, כבר בגיל 15 (ותלמיד כיתה י"א) על ידי סער פרנקל, שאימן אותו בקבוצת הנוער וגם את קבוצת הבוגרים.

עם סיום גיל הנוער, בעונת 2015/16, עבר ליבגוט לעונת השאלה באס"א ת"א - עמה הגיע לשלב חצי גמר גביע המדינה, ולרבע גמר הפלייאוף.

בסיום אותה העונה החליט עידן מימון, אשר שימש כמאמן הקבוצה, להשיב את ליבגוט מן ההשאלה, היישר אל סגל הקבוצה הבוגרת של הפועל ראשון לציון לעונת 2016/17 - אך פציעה שספג בפתיחת העונה השביתה אותו מפעילות עד סופה, ולאחר ניתוח ושיקום ארוך - חתם ליבגוט בא.כ. נס ציונה מליגת העל, לעונת 2017/18.

לקראת עונת 2018/19, ליבגוט נענה בחיוב להצעה שקיבל ממ.כ. חולון, והשתתף איתה בליגת העל בכדוריד ובגביע האתגר האירופי. ויחד עם חולון הגיע לגמר גביע היסטורי שבו הם הפסידו למכבי ראשון לציון (כדוריד), והוא היה שותף לעונה היסטורית כאשר מ.כ. חולון סיימה במקום ה-2 בליגת העל בכדוריד. בחודש יולי 2020, חתם ליבגוט על חוזה בקבוצת וילרבאן הצרפתית כשהייתה בליגה השלישית, ואיתה העפיל לליגה הצרפתית השנייה והחזקה, פרו-ליג. וילרבאן סומנה בתחילת העונה כמועמדת ודאית לירידת ליגה, אך לאחר עונה מלאת תהפוכות ליבגוט וחבריו עשו את הבלתי ייאמן ורשמו הישג חסר תקדים כשהצליחו להישאר בליגה השנייה.

עם תום חוזהו בוילרבאן בשנת 2022, החליט ליבגוט לסיים את הפרק האירופי שלו ולחזור למועדון נעוריו, הפועל ראשון לציון.

## נבחרות ישראל
ליבגוט נמנה עם סגל נבחרת ישראל בכדוריד.
ליבגוט לקח חלק בנבחרות ישראל החל מגיל הילדים ועד גיל העתודה (21).
ליבגוט סיים את טורניר מוקדמות אליפות אירופה 2016 אשר התקיים בגיאורגיה, עם 14 שערים ב-3 משחקים, ונבחרתו הייתה רחוקה ניצחון אחד מההעפלה לאליפות אירופה.

את מוקדמות אליפות העולם פספס עקב פציעה.

החל משנת 2020 ליבגוט נמנה בסגל נבחרת הנבחרת הבוגרת.

## חיים אישיים
חן ליבגוט הוא בנו של שוער הכדוריד טולי ליבגוט, והוא אחיינו של דני ליבגוט. אחיו הם מושיקו אלימלך ואיליי ליבגוט.

## קישורים חיצוניים

קטגוריה:שחקני כדוריד ישראלים
קטגוריה:ראשון לציון: ספורטאים
קטגוריה:בוגרי תיכון עמית עמל (ראשון לציון)
קטגוריה:ישראלים שנולדו ב-1996
מרדכי ישכר בער לייפר

הרב **מרדכי ישכר בער לייפר** (ט"ז בטבת ה'תשט"ז, 31 בדצמבר 1955 – י"ז בתשרי ה'תשפ"א, 5 באוקטובר 2020) היה האדמו"ר השלישי מפיטסבורג. לייפר הוא יקיר העיר אשדוד.

## ביוגרפיה
נולד בניוארק לרבי אברהם אבא לייפר ולרחל בת רבי איתמר מנדבורנה. בשנת 1970 עלתה משפחתו לישראל והתגוררו באשדוד. רבי מרדכי למד בישיבת גרודנא בעיר, בישיבת טשעבין בירושלים ובישיבת לייקווד בארצות הברית.

נישא לאביבה מרים בתו של הרב יצחק אייזיק ליבס אב"ד אגודת הרבנים בניו יורק ומחבר שו"ת "בית אבי", לאחר נישואיו התגורר בניו יורק. בתשמ"ג עלה ארצה בשנית, וכיהן כראש ישיבת פיטסבורג. בעשרה בטבת ה'תש"ן נפטר אביו בפתאומיות, והוא הוכתר לממלא מקומו. בהנהגתו התרחבה החסידות בעיר, והוקמו מוסדות שונים.

לייפר, כאביו, הלחין ניגונים, וחלקם יצאו לאור בסדרת התקליטים "ניגוני חסידי פיטסבורג". כמה מניגוניו התפרסמו ביותר, בין השאר הניגון על המילים "וידע כל פעול" מתוך תפילת ראש השנה, והניגון על הפיוט "יה ריבון עלם" לשבת.

בשנת ה'תשס"ד יצא לאור כרך ראשון מתוך סדרת ספריו הנקראים בשמם "פתגמי אורייתא". במהלך השנים יצאו עוד חמישה כרכים של דברי תורתו. אחר פטירתו שונו שמות הספרים והם נקראים על שמו "תפארת מרדכי".

עם התפרצות מגפת הקורונה, בחודש אב ה'תש"ף, אוגוסט 2020, הוא נדבק בנגיף ואושפז במצב קשה בלניאדו - מרכז רפואי צאנז כשהוא מורדם ומונשם. נפטר בי"ז בתשרי ה'תשפ"א.

סמוך לפטירתו הוכשרה על פי צוואתו בבית העלמין באשדוד "חלקת פיטסבורג" והוא נטמן בה ראשון. על אף הסגר השני שהיה באותה תקופה, אושרה השתתפותם של 300 חסידים בהלוויה, בפועל השתתפו למעלה מ-5,000 איש.

## משפחתו
ילדיו:
*בנו וממלא מקומו רבי משולם אליעזר לייפר, חתן רבי ניסן רוזנבוים, האדמו"ר מקרעטשניף ירושלים
*בתו מלכה, נשואה ליעקב הגר, בן הרב ישראל אליעזר הגר, היה רב קהילת סערט ויז'ניץ בירושלים
*בנו יעקב, ראש ישיבת פיטסבורג באשדוד ומגיד מישרים. נשוי לאסתר, בתו של הרב ישראל אליעזר אדלר, האדמו"ר מדז'יקוב-ויז'ניץ
*בנו יוסף נשוי לעטיל, בתו של הרב ישראל ארנסטר, בן הרב מנחם ארנסטר וחתן רבי שמעון נתן נטע בידרמן מלעלוב
*בתו שרה טויבא, נשואה לאליעזר זוסיא שטרן, נכדו של הרב ישראל אברהם פורטוגל האדמו"ר מסקולען
*בתו איידל בינה, נשואה למנחם מנדל דוד פלדמן, בן הרב אהרן אליהו פלדמן חתן רבי משה הגר ראש ישיבת יחל ישראל
*בתו הינדא יוכבד, נפטרה בד' תשרי תשנ"ז בגיל 3 ממחלת הסרטן.
*בתו דבורה, נשואה לאלעזר ארנסטר נכד הרב זאב ארנסטר, רב קריית מאור חיים בירושלים
*בתו רחל, נשואה לדוד מתתיהו קורנרייך, נכד רבי יהודה זאב קורנרייך, האדמו"ר משידלובצא

## קישורים חיצוניים
* אדמו"ר רבי מרדכי מאטל יששכר בער לייפער מפיטסבורג באתר MyTzadik
*האדמו"ר מפיטסבורג נבחר ליקיר העיר אשדוד, רדיו קול חי
* זאב בלוי האדמו"ר מפיטסבורג ערך את הילולת אביו בעל "אמונת אברהם" מפיטסבורג, י' בטבת תשע״ח, באתר JDN
* מָחוֹל לַצַדִיקִים • החתונה בחצרות ספינקא מאנסי – פיטסבורג – תולדות אברהם יצחק באתר JDN
* 

## הערות שוליים

קטגוריה:בוגרי ישיבת גרודנא-ישראל
קטגוריה:אדמו"רים ישראלים
מרדכי2
קטגוריה:אשדוד: אדמו"רים
קטגוריה:יקירי אשדוד
קטגוריה:בית זידיטשוב
קטגוריה:מלחיני מוזיקה חסידית
קטגוריה:בוגרי ישיבת טשעבין
מרדכי לייפר (אשדוד)
קטגוריה:אישים הקבורים באשדוד
קטגוריה:ישראלים שנולדו ב-1955
קטגוריה:ישראלים שנפטרו במגפת הקורונה
קטגוריה:ישראלים שנפטרו ב-2020
שב (שיר)

**שב** הוא סינגל שהוקלט על ידי הזמרת הישראלית שרית חדד. השיר יצא לאור ב-15 במאי 2017, כסינגל החמישי מתוך אלבום האולפן ה-23 שלה, שרה שרה, על ידי חברת התקליטים אבי גואטה הפקות בע"מ.

השיר הגיע למקום ה-12 במצעד של רדיו אמצע הדרך.

## רקע
השיר נכתב על ידי אבי אוחיון, הולחן על ידי אוחיון ומתן דרור, והופק על ידי רמי עזרא ומתן צור. השיר הוא מעין בלדה המשלבת בתוכה את הז'אנר הים-תיכוני בה מספרת ושרה חדד על משבר בזוגיות מסוימת.

## גרסתה של אגם בוחבוט
ב-10 במרץ 2018, פרסמה אגם בוחבוט בערוץ היוטיוב שלה את גרסתה לשיר. גרסת הכיסוי יצאה בהמשך כסינגל שלא מתוך אלבום, ולוותה בעטיפה בה נראית בוחבוט על רקע צבעים בהירים, וכובע לראשה.

יומיים לאחר מכן, פורסם מאשאפ ששילב את גרסתה של חדד ואת גרסתה של בוחבוט. המאשאפ הפך לוויראלי וצבר למעלה מ-2 מיליון צפיות.

## וידאו קליפ
לפני שהוציאה את הווידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפתו של הסינגל ואת מילותיו. האודיו זכה לוויראליות רבה, ונכון לדצמבר 2020, מונה הצפיות שלו עומד על כ-7.5 מיליון צפיות, מה שהופך אותו לאחד מהנצפים ביותר מתוך האלבום.

גרסתה של אגם בוחבוט עומדת על כ-700 אלף צפיות, וגרסת המאשאפ עומדת על כ-2.1 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
קטגוריה:שירים שהופקו על ידי תמיר צור
קטגוריה:שירים על דכדוך
קבוצת אריה I

300px|ממוזער|שמאל|מפת קבוצת אריה I
**קבוצת אריה I**, נקראת גם **קבוצת M96** היא קבוצת גלקסיות שנמצאת במרחק של כ-35 מיליון שנות אור משביל החלב בקבוצת הכוכבים אריה והיא חלק מצביר-על הנקרא צביר-על הבתולה, שמכיל קבוצות גלקסיות וצבירי גלקסיות רבים, בהם גם הקבוצה המקומית. הקבוצה מכילה מספר גלקסיות בהירות ובולטות, ביניהן חמש שנכללות בקטלוג מסיה.

## מבנה ותכולה
[250px|ממוזער|שמאל|תת-קבוצת M96 שבקבוצת אריה I בצילום של [טלסקופ החלל גלקס: במרכז M105 (ימין) ו-NGC 3384 (שמאל) מוקפות בטבעת מימן (כחול).בתחתית התמונה מימין M96. בפינה השמאלית למעלה NGC 3412]]
קבוצת אריה I מורכבת משתי תת-קבוצות מובחנות שהמרחק הזוויתי ביניהן הוא כ-8 מעלות ושתיהן נמצאות במרחק של כ-35 מיליון שנות אור משביל החלב כך שהמרחק ביניהן הוא כ-5 מיליון שנות אור. בצירוף מספר גלקסיות שמרחקן משביל החלב דומה והן נמצאות בסביבתן של שתי התת-קבוצות, נראה שקוטרה של הקבוצה כולה הוא כ-9 מיליון שנות אור. הקבוצה מכילה כ-90 גלקסיות, רובן גלקסיות ננסיות, אך לפחות 12 גלקסיות גדולות.

### תת-קבוצת M96
**תת-קבוצת M96** (או **NGC 3368**), נקראת גם **תת-קבוצת M105** (או **NGC 3379**), בעיקר כאשר הקבוצה כולה נקראת קבוצת M96, היא החלק המערבי יותר של הקבוצה, שבמרכזה נמצאות הגלקסיה האליפטית הגדולה M105 וגלקסיית העדשה NGC 3384. את שתי הגלקסיות מקיפה טבעת עצומה של מימן נייטרלי (אזור H I) בקוטר של כ-650,000 שנות אור, שנוצרה ככל הנראה לפני כ-1.2 מיליארד שנים בעקבות התנגשות של M96 עם NGC 3384. בטבעת, שמסתה מוערכת בכ- מסות שמש, נוצרים כוכבים חדשים ונראה שנוצרו בה גם מספר גלקסיות ננסיות. מסתה הכוללת של תת-קבוצת M96 מוערכת בכ- מסות שמש והגלקסיות שבה מתרחקות מהקבוצה המקומית במהירות ממוצעת של כ-747 קילומטר בשנייה.

שש מהגלקסיות הן גדולות ובהירות יחסית:

### תת-קבוצת M66
[250px|ממוזער|שמאל|שלישיית אריה: [M66 (למטה), M65 (למעלה ימין) ו-NGC 3628 (למעלה שמאל)]]
**תת-קבוצת M66** (או **NGC 3627**), נקראת גם **שלישיית אריה**, היא החלק המזרחי של קבוצת הגלקסיות ובמרכזה שלוש גלקסיות בהירות היוצרות צורת משולש. מסתה הכוללת של תת-קבוצת M66 מוערכת בכ- מסות שמש והגלקסיות שבה מתרחקות מהקבוצה המקומית במהירות ממוצעת של כ-728 קילומטר בשנייה. בדומה לתת-קבוצת M96, גם תת-קבוצת M66 מוקפת בענן של מימן נייטרלי שמסתו מוערכת בכ- מסות שמש.

בנוסף לשלוש הגלקסיות של שלישיית אריה, יש בסמוך גלקסיה אחת בהירה נוספת ששייכת גם כן לתת-קבוצת M66:

### גלקסיות בולטות נוספות

## מעבר לקבוצת אריה I
ברקע של קבוצת אריה I נמצאות מספר קבוצות גלקסיות שנקראות בשם הכולל **אריה II** ומהוות צביר גלקסיות שמרחקו משביל החלב הוא פי 3-2 מהמרחק של קבוצת אריה I ומשתייך לעל-צביר שערות ברניקי. הקבוצות מכילות במשותף אלפי גלקסיות, כאשר למעלה מ-100 מהן הן גלקסיות גדולות. כ-16 מעלות ממזרח לקבוצת אריה I נמצא צביר הבתולה שהוא צביר הגלקסיות הגדול ביותר בעל-צביר הבתולה ומרחקו משביל החלב הוא כ-54 מיליון שנות אור, בערך פי 1.5 מהמרחק של קבוצת אריה I.

## קישורים חיצוניים

* ריצ'רד פאוול: קבוצת אריה I באטלס השמים
* תת-קבוצת M96 באתר SEDS
* תת-קבוצת M66 באתר SEDS
* 

## הערות שוליים

*
אריה I
קטגוריה:קבוצת הכוכבים אריה
הדיוויזיה ה-277 (ורמאכט)

**הדיוויזיה ה-277** (בגרמנית: **277. Infanterie-Division**), הייתה דיוויזיה של הוורמאכט במהלך מלחמת העולם השנייה. הדיוויזיה לחמה במערכה בנורמנדי, בקרב על הבליטה, ובקרבות בגרמניה.

## היסטוריה
### הדיוויזיה ה-277
הדיוויזיה הוקמה ב-22 במאי 1940, ולמפקדה מונה קרל גראף, אולם עם תום המערכה על צרפת פורקה הדיוויזיה ב-22 ביולי 1940.

ב-17 בנובמבר 1943 הוקמה הדיוויזיה מחדש בקרואטיה, כחלק מקבוצת ארמיות F, ולמפקדה מונה הלמוט הופמן, ובינואר 1944 הועברה הדיוויזיה לדרום צרפת. ב-4 ביולי 1944 נשלחה הדיוויזיה לנורמנדי, שם לחמה בקרבות הקשים שהתנהלו באזור, ובאוגוסט אותה שנה הושמדה הדיוויזיה בקרב פאלז.

### דיוויזיית הפולקסגרנדיר ה-277
ב-4 בספטמבר 1944 הוקמה הדיוויזיה מחדש בהונגריה כדיוויזיית פולקסגרנדיר, על בסיס **דיוויזיית הפולקסגרנדיר ה-574** שהוקמה ב-25 באוגוסט. הדיוויזיה הועמדה תחת פיקוד וילהלם ויביג, ובדצמבר אותה שנה לחמה הדיוויזיה בקרב על הבליטה כחלק מקורפוס הפאנצר אס אס ה-1 במסגרת ארמיית הפאנצר השישית, ולאחר מכן לחמה בקרבות בגרמניה. הדיוויזיה הושמדה במרץ 1945, אולם רגימנט הגרנדיר ה-990 של הדיוויזיה בפיקודו של יוזף ברם לחם בקרב קאסל, כחלק מדיוויזיית הפולקסגרנדיר ה-326, ובמאי 1945 נפלו שרידי הדיוויזיה בשבי האמריקני.

## מפקדים
### הדיוויזיה ה-277
* קרל גראף (22 במאי 1940 - 22 ביולי 1940)
* הלמוט הופמן (17 בנובמבר 1943 - 5 באפריל 1944)
* אלברט פראון (5 באפריל 1944 - אוגוסט 1944)

### דיוויזיית הפולקסגרנדיר ה-277
* וילהלם ויביג (1 בספטמבר 1944 - 7 במרץ 1945)

## קישורים חיצוניים
* הדיוויזיה ה-277 באתר lexikon-der-wehrmacht 
* דיוויזיית הפולקסגרנדיר ה-277 באתר lexikon-der-wehrmacht 
* דיוויזיית הפולקסגרנדיר ה-574 באתר lexikon-der-wehrmacht 

277
ישמח חתני (שיר)

"**ישמח חתני**" הוא סינגל אותו הקליטה הזמרת הישראלית שרית חדד. השיר הוא גרסת כיסוי לפיוט היהודי מזרחי הידוע "ישמח חתני". את השיר הקליטה חדד בשנת 2016, והוא יצא כשיר הנושא מתוך הסרט בעל אותו השם "ישמח חתני".

השיר הגיע למקום הרביעי במצעד של מדיה פורסט TV, וה-31 במצעד של רדיו אמצע הדרך.

## רקע וכתיבה
השיר הוא חידוש לפיוט היהודי מזרחי הידוע "ישמח חתני". גרסה זו הופקה על ידי יעקב למאי. בשנת 2016, נבחרה חדד להקליט את השיר מחדש עבור הסרט המצליח "ישמח חתני", שזכה לביקורות ולשבחים רבים.

בנוסף לכך, עלה השיר לאפל מיוזיק ב-5 בספטמבר 2016, כחודש לאחר צאתו.

## וידאו קליפ
הווידאו קליפ הנלווה שיצא לשיר בוים על ידי עוזי ג'ורג', והופק על ידי אבי גואטה. בקליפ ניתן לראות את כל צוות השחקנים של הסרט "ישמח חתני", שרים את השיר ביחד עם שרית חדד וקטעים מתוך הסרט עצמו.

נכון לאוקטובר 2020, מונה הצפיות של הקליפ עומד על למעלה מ-5.4 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי שרית חדד
קטגוריה:שירים בעברית
קטגוריה:שירים שהופקו על ידי יעקב למאי
קטגוריה:שירים מסרטי קולנוע
קטגוריה:שירים על נישואים
אינתה דאיימן

"**אינתה דאיימן**" (בעברית: "**אתה החיים שלי**") הוא סינגל שהוקלט על ידי הזמרת הישראלית שרית חדד, מתוך אלבומה ה-22, שרית חדד. השיר יצא לאור ב-26 ביוני 2015, כסינגל הרביעי והאחרון מתוך האלבום, על ידי חברת התקליטים אבי גואטה הפקות בע"מ.

השיר הפך ללהיט חסר תקדים והגיע למקום הראשון במדיה פורסט, השישי ברדיו אמצע הדרך, והראשון ברשת ג'.

## רקע וכתיבה
השיר נכתב על ידי מורן דוד וסהר חגי, הולחן על ידי דוד גם כן והופק על ידי עידו אוחיון. ב-12 במרץ 2018, העלתה שרית חדד לערוץ היוטיוב שלה, רמיקס רשמי שנעשה על ידי דיוטיפרי (לירן כהן) כמה חודשים לפני כן.

בשנת 2016, ביצעו האחיות ג'משיד גרסת כיסוי לשיר.

## וידאו קליפ
טרם הוציאה את הווידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את המילים של השיר וגם את עטיפתו בצורה חלקית. האודיו זכה להצלחה רבה, ונכון ל-21 באוגוסט 2018, מונה הצפיות שלו עומד על כ-1.6 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי שרית חדד
קטגוריה:שירים בערבית
קטגוריה:שירים בעברית
קטגוריה:שירים מרובי שפות
קטגוריה:שירים שהולחנו על ידי מורן דוד
קטגוריה:שירים שהופקו על ידי עידו אוחיון
קטגוריה:סינגלים שהגיעו למקום הראשון במצעד העברי של מדיה פורסט
דיוויזיית הפולקסגרנדיר ה-272 (ורמאכט)

**דיוויזיית הפולקסגרנדיר ה-272** (בגרמנית: **272. Volksgrenadier-Division**), הייתה דיוויזיה של הוורמכאט במהלך מלחמת העולם השנייה.

## היסטוריה
ב-17 בספטמבר 1944 הוקמה הדיוויזיה בדבריץ, על בסיס **דיוויזיית הפולקסגרנדיר ה-575** שהוקמה ב-25 באוגוסט. הדיוויזיה הועמדה תחת פיקוד פרידריך קיטל, ובדצמבר אותה שנה לחמה הדיוויזיה בקרב על הבליטה כחלק מהקורפוס ה-67 במסגרת ארמיית הפאנצר השישית, ולאחר מכן לחמה בקרבות בגרמניה. הדיוויזיה לחמה באזור גשר רמאגן, וב-12 באפריל 1945 הושמדה הדיוויזיה.

## מפקדים
* פרידריך קיטל (17 בספטמבר 1944 – 30 בספטמבר 1944)
* אויגן קוסמאלה (30 בספטמבר 1944 – 16 בדצמבר 1944)
* אויגן קניג (16 בדצמבר 1944 – 12 באפריל 1945)

## קישורים חיצוניים
* דיוויזיית הפולקסגרנדיר ה-272 באתר lexikon-der-wehrmacht
* דיוויזיית הפולקסגרנדיר ה-575 באתר lexikon-der-wehrmacht

272
הדיוויזיה ה-272 (ורמאכט)

**הדיוויזיה ה-272** (בגרמנית: **272. Infanterie-Division**), הייתה דיוויזיה של הוורמכאט במהלך מלחמת העולם השנייה, אשר לחמה במערכה בנורמנדי.

## היסטוריה
הדיוויזיה הוקמה ב-22 במאי 1940, ולמפקדה מונה הנס פטרי, אולם עם תום המערכה על צרפת פורקה הדיוויזיה ב-22 ביולי 1940.

ב-17 בנובמבר 1943 הוקמה הדיוויזיה מחדש באזור אנטוורפן, על בסיס הדיוויזיה ה-216 אשר הושמדה במזרח, ולמפקדה מונה פרידריך-אוגוסט שק, ובינואר 1944 הועברה הדיוויזיה לדרום צרפת. במהלך הפלישה לנורמנדי לחמה הדיוויזיה בקרבות הקשים סביב קן, ושם לחמה בקרבות הקשים שהתנהלו באזור, ולאחר מכן לחמה הדיוויזיה בקרב פאלז. הדיוויזיה נחלצה מהכיתור ופונתה לבלגיה ולהולנד, שם הוסבה הדיוויזיה ב-17 בספטמבר 1944 לדיוויזיית הפולקסגרנדיר ה-272.

## מפקדים
* הנס פטרי (7 ביוני 1940 - 5 באוקטובר 1940)
* פרידריך-אוגוסט שק (17 בנובמבר 1943 - אוגוסט 1944)

## קישורים חיצוניים
* הדיוויזיה ה-272 באתר lexikon-der-wehrmacht

272
ישראל באירוויזיון 1973

**[[ישראל באירוויזיון|ישראל]] השתתפה ב[[אירוויזיון 1973]]** עם השיר "אי שם" בביצוע של הזמרת אילנית בעיר לוקסמבורג בירת לוקסמבורג. זו הייתה ההשתתפות הראשונה של ישראל באירוויזיון.

## לפני האירוויזיון
בשנת 1972 אחד הצמדים הפופולריים ביותר בארץ אילן ואילנית, (שלמה צח וחנה דרזנר), שהיה בשלבי התפרקות, קיבל הצעה, במהלך סיבוב הופעות פולקלוריסטי מוצלח בחו"ל, לייצג את גרמניה באירוויזיון. בעודם מתבוננים בפרוטוקול התחרות, הם ראו שישראל רשומה כאחת המדינות שזכאיות להשתתף באירוויזיון, פרט שמעטים בישראל ידעו עליו. השניים פנו לרשות השידור שהייתה אמונה על נושא היחסים התרבותיים הבין-לאומיים, בהצעה שאילנית תייצג את ישראל באירוויזיון 1972. אולם לאחר בדיקה התברר שחלף המועד להגשת המועמדות לתחרות. לכן רשות השידור הבטיחה לאילנית שעברה לקריירת סולו, כאשר שלמה צח הפך לאמרגנה, כי היא תייצג את ישראל בשנה שלאחר מכן באירוויזיון 1973.

עד אותו זמן, היו שתי זמרות ישראליות שהופיעו באירוויזיון, כנציגות של מדינות אחרות: באירוויזיון 1963 ייצגה אסתר עופרים את שווייץ באירוויזיון ודורגה במקום השני, ובאותה שנה ייצגה גם כרמלה קורן הישראלית את אוסטריה באותה תחרות.

בשנת 1973, בצל מלחמת ששת הימים והשינויים התרבותיים שחלו בישראל בעקבותיה, פנתה אילנית לכותבי שיריה הבולטים דאז, הצמד אהוד מנור ונורית הירש, ולאחר האזנה מרובה לפסטיבלי הזמר העולמיים, שבלטו אז במפה המוזיקלית, כמו פסטיבל סן רמו האיטלקי, נוצר השיר "אי שם". וכך, ב-7 באפריל 1973 נסעו אילנית, שלמה צח, אהוד מנור ונורית הירש, שהייתה האישה השנייה שניצחה על תזמורת האירוויזיון (הראשונה הייתה המלחינה השוודית מאותה התחרות), ללוקסמבורג – כדי לעשות היסטוריה, ולייצג לראשונה את ישראל באירוויזיון.

## באירוויזיון
השיר הישראלי שובץ במקום ה-17 והאחרון בסדר ההופעה בתחרות אחרי מרטין קלמנסו של צרפת. בתום ההצבעה קיבל השיר 97 נקודות, וסיים במקום ה-4 מתוך 17 מדינות שהשתתפו.

### נקודות שהוענקו לישראל

### נקודות שישראל העניקה

## ראו גם
* אירוויזיון 1973
* ישראל באירוויזיון
* אי שם
* אילנית

## קישורים חיצוניים
* 
* 
* 
* 
* 
* 
* 
* Israel 1973, באתר esc history
* 

## הערות שוליים

קטגוריה:ישראל באירוויזיון
קטגוריה:1973 בישראל
קטגוריה:מדינות באירוויזיון 1973
קטגוריה:אילנית
משיכה בעירום

**משיכה בעירום** (באנגלית: **Naked Attraction**) הוא שעשועון היכרויות בריטי שבו גבר לבוש או אישה לבושה בוחרים שניים מתוך שישה מתחרים, הממתינים בעירום מלא בתוך תאים צבעוניים, אשר גופם נחשף בהדרגה, החל מהרגליים ועד לראש. ששת המתחרים יכולים להיות כולם גברים, כולם נשים, או חלקם גברים וחלקם נשים, בהתאם למין, למגדר ולנטייה המינית של הגבר הבוחר או האישה הבוחרת. בשלב זה, הגבר הבוחר או האישה הבוחרת מופיעים אף הם בעירום, ובוחרים אחד מבין שני המתמודדים הנותרים שאיתו יצאו לדייט כששניהם בלבוש מלא. לאחר מכן, השניים מציגים משוב שלהם על הדייט. התוכנית שודרה לראשונה בערוץ 4 הבריטי ב-25 ביולי 2016, ומנחה אותה אנה ריצ'רדסון.

בנובמבר 2016 חודשה התוכנית לעונה שנייה, ששידורה המקורי החל ב-29 ביוני 2017. בפברואר 2018 חודשה התוכנית לעונה שלישית, שעלתה לשידור ב-24 באוגוסט 2018.

בעקבות שידור התוכנית, מבול של תלונות של צופים התקבל ברשות התקשורת הבריטית - Ofcom ׁ(המקבילה הבריטית לרשות השנייה), בשל העירום הפרונטלי המוצג בתוכנית. עם זאת, Ofcom בחרה שלא לפעול כי לא נעשה דבר המפר את הכללים שלה, מאחר שהתוכנית היא שעשועון היכרויות שאינו מכיל פעילות מינית ומשודרת במשבצת שידור מאוחרת.

## הפקה
צילומי כל פרק נמשכים עד ל-12 שעות, אם כי מתוכם המתחרה הבוחר או הבוחרת שוהים בעירום במשך 15 דקות בלבד. הדייט מתקיים בשעה 9 בבוקר שלמחרת. במהלך הצילומים, הבוחר או הבוחרת לעולם לא נשארים לבדם, על מנת לוודא שהם לא יתקלו בטעות באחד המתמודדים העירומים. אם במהלך הצילומים אחד המתמודדים העירומים צריך להתפנות לשירותים, הוא חייב להיות מלווה על ידי חבר בצוות ההפקה בדרכו החוצה, על מנת שהמתחרה הבוחר או הבוחרת לא יראו אותם עוזבים את התא הצבעוני שלהם.

## סקירת סדרה

## ראו גם
* אדם מחפש את חווה
* דייט בעירום

## קישורים חיצוניים
* 

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:תוכניות מציאות: שידוכים והיכרויות
קטגוריה:תוכניות מציאות בריטיות
קטגוריה:תוכניות להט"ב בריטיות
קטגוריה:עירום בטלוויזיה
טקס פרסי אוסקר ה-55

**טקס פרסי אוסקר ה-55** (באנגלית: **55th Academy Awards**) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 1982 נערך בדורותי צ'נדלר פביליון שבלוס אנג'לס, קליפורניה, ב-11 באפריל 1983. הנחו את הטקס השחקנים לייזה מינלי, דאדלי מור, וולטר מתאו וריצ'רד פריור.

סרט הדרמה הבריטי "גנדי" זכה בפרס הסרט הטוב ביותר, וכן בפרסי הבמאי הטוב ביותר (ריצ'רד אטנבורו), השחקן הטוב ביותר (בן קינגסלי), התסריט המקורי הטוב ביותר, העריכה הטובה ביותר, הצילום הטוב ביותר, עיצוב ההפקה הטוב ביותר ועיצוב התלבושות הטוב ביותר. כמו כן בלט בטקס הסרט "אי.טי. - חבר מכוכב אחר" אשר היה מועמד לתשעה פרסים, וזכה בארבעה.

במהלך הטקס הוענקו פרס אוסקר לשם כבוד לשחקן מיקי רוני, ופרס לפעילות הומניטרית למפיק וולטר מיריש.

## זכיות ומועמדויות
[200px|ממוזער|שמאל|[ריצ'רד אטנבורו, הבמאי הטוב ביותר.]]
[200px|ממוזער|שמאל|[בן קינגסלי, השחקן הטוב ביותר.]]
[200px|ממוזער|שמאל|[מריל סטריפ, השחקנית הטובה ביותר.]]
[200px|ממוזער|שמאל|[לואיס גוסט ג'וניור, שחקן המשנה הטוב ביותר.]]
[200px|ממוזער|שמאל|[ג'סיקה לאנג, שחקנית המשנה הטובה ביותר.]]

## סרטים עם מספר זכיות ומועמדויות

;סרטים עם מספר מועמדויות:

width="20px"|

;סרטים עם מספר זכיות:

## קישורים חיצוניים
* 

* אתר האינטרנט הרשמי של טקס פרסי האוסקר

## הערות שוליים

קטגוריה:1983 בארצות הברית
קטגוריה:טקסי פרס אוסקר
דיוויזיית השריון השביעית (ארצות הברית)

**דיוויזיית השריון ה-7 של [[צבא ארצות הברית]]** (באנגלית: **7th Armored Division**) הייתה דיוויזיית שריון אמריקאית אשר לחמה במלחמת העולם השנייה בחזית המערבית.

## היסטוריה
הדיוויזיה הוקמה ב-1 במרץ 1942 לאחר הצטרפותה של ארצות הברית למלחמת העולם השנייה, וכמפקדה הראשון מונה לינדזי מק'דונלד סילבסטר. הדיוויזיה נחתה בחופי נורמנדי ב-13–14 באוגוסט 1944, והשתתפה במבצע קוברה ובהסתערות לעבר הסן, ולאחר מכן סייעה לדיוויזיה ה-5 במהלך המצור על מץ. ב-25 בספטמבר 1944 הועברה הדיוויזיה תחת פיקוד הארמייה התשיעית, והחלה במסע להולנד, שם נדרשה להגן על האגף הימני (המזרחי) של המסדרון שנפתח במבצע מרקט גארדן. לאחר מכן פעלה הדיוויזיה בדרום-מזרח הולנד, כדי שכוחות בריטים וקנדים והדיוויזיה ה-104 יוכלו לפנות את הגרמנים משפך הסכלדה בדרום-מערב הולנד, על מנת לפתוח את נתיבי המשלוח לנמל אנטוורפן, כדי לאפשר לאוניות בעלות-הברית להביא אספקה מבריטניה. ב-30 בספטמבר החלה הדיוויזיה בקרב אוברלון, וב-8 באוקטובר הוחלפה על ידי דיוויזיית השריון הבריטית ה-11, והוכפפה תחת פיקוד הארמייה השנייה. לאחר מכן לחמה הדיוויזיה תחת פיקוד הקורפוס ה-8, וב-1 בנובמבר מונה רוברט הסברוק למפקד הדיוויזיה. במהלך הקרב על הבליטה לחם צוות קרב מהדיוויזיה בפיקודו של ברוס קלארק בקרב סן וית, ולאחר מכן לחמה הדיוויזיה בקרבות בגרמניה כחלק מהקורפוס ה-5, ובכלל זה בגשר רמאגן. לאחר מכן השתתפה הדיוויזיה בכיתור כיס הרוהר, וב-16 באפריל 1945 נכנע הקורפוס ה-53 לפני כוחות הדיוויזיה. לאחר מכן הועברה הדיוויזיה שוב תחת פיקוד בריטי, ויצרה קשר עם כוחות הצבא האדום.

באמצע יולי החלו חיילי הדיוויזיה לחזור לארצות הברית, וב-9 באוקטובר 1945 פורקה הדיוויזיה. במהלך מלחמת קוריאה הוקמה הדיוויזיה מחדש, אולם היא לא השתתפה בלחימה, ובשנת 1953 שוב פורקה.

## קישורים חיצוניים

* דיוויזיית השריון ה-7 

קטגוריה:זירת מערב אירופה במלחמת העולם השנייה
7
קטגוריה:דיוויזיות בצבא ארצות הברית במלחמת העולם השנייה
הדיוויזיה ה-216 (ורמאכט)

**הדיוויזיה ה-216** (בגרמנית: **216. Infanterie-Division**), הייתה דיוויזיה של הוורמכאט במהלך מלחמת העולם השנייה.

## היסטוריה
הדיוויזיה הוקמה ב-26 באוגוסט 1939 בזמן הגיוס שקדם לפרוץ מלחמת העולם השנייה, והועמדה תחת פיקודו של הרמן בטכר. במהלך הפלישה לפולין שהתה הדיוויזיה בחזית המערבית, כחלק מהקורפוס ה-27 במסגרת הארמייה החמישית, ובמהלך המערכה על צרפת לחמה הדיוויזיה כחלק מהקורפוס ה-11 במסגרת הארמייה השישית, והשתתפה בקרב על דנקרק ובכיבוש שרבור. לאחר מכן נשארה הדיוויזיה ככוח כיבוש בצרפת, ובדצמבר 1941 נשלחה לחזית המזרחית, שם לחמה בקרב מוסקבה כחלק מהקורפוס הממונע ה-40 במסגרת הארמייה הרביעית. לאחר מכן נשארה הדיוויזיה בגזרה המרכזית, ובקרב קורסק לחמה כחלק מהקורפוס ה-23 במסגרת הארמייה התשיעית. ב-17 בנובמבר 1943 פורקה הדיוויזיה, ובעוד חלק מיחידותיה הועברו לדיוויזיה ה-102, הוסבה מפקדת הדיוויזיה לדיוויזיה ה-272.

## מפקדים
* הרמן בטכר (26 באוגוסט 1939 - 8 בספטמבר 1940)
* קורט הימיר (8 בספטמבר 1940 - 1 באפריל 1941)
* ורנר פון אונד צו גילזה (1 באפריל 1941 - 7 במאי 1943)
* פרידריך-אוגוסט שק (7 במאי 1943 - 3 באוקטובר 1943)
* אגון פון ניינדורף (3 באוקטובר 1943 - 20 באוקטובר 1943)
* גוסטב גיהר (20 באוקטובר 1943 - 17 בנובמבר 1943)

## קישורים חיצוניים
* אודות הדיוויזיה באתר lexikon-der-wehrmacht

216
דיוויזיה 216
הדיוויזיה ה-169 (ורמאכט)

**הדיוויזיה ה-169** (בגרמנית: **169. Infanterie-Division**), הייתה דיוויזיה של הוורמכאט במהלך מלחמת העולם השנייה.

## היסטוריה
הדיוויזיה הוקמה ב-29 בנובמבר 1939, והועמדה תחת פיקוד פיליפ מילר-גבהרד, אשר הוחלף ב-1 בדצמבר בהיינריך קירכהיים. במהלך המערכה על צרפת לחמה הדיוויזיה כחלק מהקורפוס ה-46 במסגרת הארמייה ה-16, ולאחר מכן נשארה הדיוויזיה ככוח כיבוש בצרפת. ביוני 1941 נשלחה הדיוויזיה לפינלנד, שם פעלה במהלך מבצע ברברוסה כחלק מארמיית נורווגיה, ובשנים הבאות פעלה כחלק מהארמייה ההררית ה-20. בינואר 1945 נהדפה הדיוויזיה לנורווגיה במהלך מלחמת לפלנד, ובאפריל אותה שנה נשלחה הדיוויזיה לגרמניה, שם לחמה כחלק מקורפוס הפאנצר אס אס ה-11 במסגרת הארמייה התשיעית עד סוף המלחמה.

## מפקדים
* פיליפ מילר-גבהרד (29 בנובמבר 1939 - 1 בדצמבר 1939)
* היינריך קירכהיים (1 בדצמבר 1939 - 1 בפברואר 1941)
* קורט דיטמאר (1 בפברואר 1941 - 29 בספטמבר 1941)
* הרמן טיטל (29 בספטמבר 1941 - 22 ביוני 1943)
* גאורג רדזי (22 ביוני 1943 - 8 במאי 1945)

## קישורים חיצוניים
* אודות הדיוויזיה באתר lexikon-der-wehrmacht

169
חרומף שחור

שמאל|ממוזער|פוחלץ מוצג במוזיאון של חרומף שחור, סין.
**חרומף שחור** או **חרומף יונאן** (שם מדעי: *Rhinopithecus bieti*), הוא מין של קוף מהסוג חרומף שבמשפחת קופים בעלי זנב המצוי בטבע רק במחוז יונאן בסין וייתכן שגם בקצה המזרחי של טיבט.
## מאפיינים
זהו קוף קטן מאוד עם דו-צורתיות זוויגית: בעוד הנקבות מגיעות לאורך 740–830 מ"מ ולמשקל 9 ק"ג, הזכרים מגיעים לאורך 830 מ"מ ולמשקל 15 ק"ג. אורכו של הזנב הארוך כאורך גופם. הם בעלי פרווה עבה שצבעה כהה מאוד והפנים חשופות שיער, ורודות ובעלות שפתיים ורודות עזות המשמשות להבעת מסרים. העיניים שחורות והאף כמעט ולא נראה.

קופים אלה חיים על הרים גבוהים לאורך קצה ההימלאיה והרי הנגדואם (Hengduan Mountains). הם חיים בחבורות גדולות של 20–60 חברים ולעיתים מעל 100 פרטים המשוטטים סביב יערות מחטניים או נשירים למורדות ההרים ולעיתים עולים לאזורי ההרים הגבוהים והקרים. קופים אלה צמחוניים בתזונתם ויכולים לאכול אפילו קליפת עצים.

הקופים מצויים בסכנת הכחדה בטבע.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1897
קטגוריה:טקסונים שתוארו בידי אלפונס מילנה-אדוארד
קטגוריה:קולובים
קטגוריה:ההימלאיה: בעלי חיים
קטגוריה:סין: מינים אנדמיים
קטגוריה:סין: יונקים
דיוויזיית הנ"מ התשיעית (ורמאכט)

**דיוויזיית הנ"מ ה-9** (בגרמנית: **9. Flak-Division**), הייתה דיוויזיה של הוורמכאט במהלך מלחמת העולם השנייה.

## היסטוריה
הדיוויזיה הוקמה ב-10 ביולי 1940, והועמדה תחת פיקוד גרהרד הופמן, והייתה אחראית להגנת הנ"מ בתחומי צפון צרפת ובלגיה. ב-29 בינואר 1942 העבירה הדיוויזיה את תחום אחריותה לדיוויזיית הנ"מ ה-13, והועברה לגזרה הדרומית של החזית המזרחית. הדיוויזיה השתתפה במבצע מקרה כחול, וסייעה לכוחות הארמייה השישית וארמיית הפאנצר הרביעית, ולאחר מכן לחמה בקרב סטלינגרד שם הושמדה הדיוויזיה.

בתחילת פברואר 1943 הקים וולפגנג פיקרט את הדיוויזיה מחדש בחצי האי קרים, ולאחר מכן פיקד עליה במהלך הקרבות בראש הגשר בקובאן. ב-15 במאי 1944 הועברה הדיוויזיה לרומניה, וב-2 ביוני 1944 הועברה לברסלאו. ב-2 בספטמבר 1944 הועברה הדיוויזיה לחזית המערבית, שם לחמה בקרבות בגרמניה עד תום המלחמה.

## מפקדים
* גרהרד הופמן (10 ביולי 1940 - 17 במרץ 1941)
* אוטו-וילהלם פון רנץ (17 במרץ 1941 - 25 ביוני 1942)
* וולפגנג פיקרט (25 ביוני 1942 - 12 בינואר 1943)
* וילהלם וולף (ינואר 1943)
* ריכרד הייצמן (ינואר 1943)
* וולפגנג פיקרט (פברואר 1941 - 29 בספטמבר 1941)
* וילהלם פון קולוויק (18 במאי 1944 - 22 ביוני 1943)
* אדולף פירמן (23 ביוני 1944 - 8 במאי 1945)

## קישורים חיצוניים
* אודות הדיוויזיה באתר lexikon-der-wehrmacht

9
קטגוריה:יחידות גרמניות בקרב סטלינגרד
משיר

[ממוזער|[משיר זהוב צעיר.]]
**משיר** (שם מדעי: *Tor*) הוא סוג דגים ממשפחת הקרפיוניים שבסדרת הקרפיונאים החיים בנהרות בפקיסטן, הודו, סרי לנקה ודרום-מזרח אסיה עד מלזיה ואינדונזיה. הם חיים בעיקר במים טרופיים אך גם במימי הרים קרירים. מקור השם הוא מהינדית ופירושו "אריה אמיץ", עקב מנהגם לשחות במעלה הנהרות החזקים.

דגים אלה גדולים מאוד והגדול שבהם הוא המין משיר זהוב שיכול להגיע לאורך 2.8 מ' ולשקול עד 54 ק"ג. הם בעלי קשקשים רחבים בצבע כסוף ובעלי סנפירים רחבים. הראש מוארך עם בינים הפונות מטה. דגים אלה הם אוכלי כל.

הרבה מהמינים מצויים בסכנה בטבע עקב דיג-יתר, זיהום ופגיעה בבתי גידולם המועטים. חלק מדגים אלה משמשים כדגי נוי בבריכות פרטיות.

## מינים
השם "משיר" מיועד גם לבני הסוג *Neolissochilus* והמין היחידי *Naziritor zhobensis*, הקרובים.
* Tor ater
* Tor dongnaiensis
* Tor douronensis
* Tor hemispinus
* משיר שחור (Tor khudree)
* Tor kulkarnii
* Tor laterivittatus
* Tor malabaricus
* Tor mosal
* Tor mekongensis
* Tor polylepis
* משיר זהוב (Tor putitora)
* Tor remadevii
* Tor sinensis
* Tor tambra
* Tor tambroides
* Tor tor
* Tor yingjiangensis

## קישורים חיצוניים

קטגוריה:בעלי חיים שתוארו ב-1833
קטגוריה:טקסונים שתוארו בידי ג'ון אדוארד גריי
קטגוריה:קרפיוניים
הלגה ולאהוביץ'

**הלגה ולאהוביץ**' (בקרואטית: **Helga Vlahović**; 28 בינואר 1945 – 27 בפברואר 2012) הייתה עיתונאית, מפיקה ומנחת טלוויזיה קרואטית.

## ביוגרפיה
ולאהוביץ' בזגרב לאם אוסטרית ואב הונגרי, ב-1964 החלה לעבוד ברשת הרדיו והטלוויזיה של זאגרב, באותה תקופה היא גם למדה גרמנית, אנגלית ותולדות האומנות באוניברסיטת זאגרב, עקב עבודתה היא עזבה את הלימודים ולא השלימה את התואר.

ב-1966 החלה להגיש מספר תוכניות העוסקות במוזיקה ובידור. ב-1968 לקחה חלק בהנחיית פסטיבל סופוט, פסטיבל מוזיקה פופולרי בפולין וב-1971 השתתפה בהנחיית פסטיבל מוזיקה בסכוונינגן שבהולנד, ב-1972 הנחתה תוכנית בוקר בשם "יום טוב, יוגוסלביה". מ-1984 ועד 1988 ארגנה תוכנית מוזיקה ששודרה בטלוויזיה היוגוסלבית, השווייצרית והגרמנית.

ב-1990 היא נבחרה להנחות את אירוויזיון 1990 בשל ניסיונה בטלוויזיה ושליטתה בשפה האנגלית, קודם לכן הכריזה על תוצאות הניקוד היוגוסלבי בתחרות האירוויזיון ב-1974 ו-1981 וב-1994 ביצעה זאת מטעם קרואטיה.

עם התמוטטותה של יוגוסלביה ותחילת מלחמת העצמאות של קרואטיה הייתה אחראית על תוכנית טלוויזיה מיוחדת המביאה מידע וסיקור אודות המלחמה.

לולאהוביץ' שתי בנות משני בעלים שונים.

## קישורים חיצוניים

קטגוריה:נשים קרואטיות
קטגוריה:אישים הקבורים בבית הקברות מירוגוי
קטגוריה:מנחי האירוויזיון ביוגוסלביה
קטגוריה:ילידות 1945
קטגוריה:נפטרות ב-2012
קטגוריה:נפטרים ב-2012
הלגה אולב

גנרל **הלגה אולב** (בגרמנית: **Helge Auleb**; 24 במרץ 1887 – 14 באפריל 1964), היה מפקד בכיר בורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
אולב נולד ב-24 במרץ 1887 בגהרן שהשתייכה לאימפריה הגרמנית, ובשנת 1907 התגייס לצבא הגרמני הקיסרי, והצטרף לרגימנט הרגלים ה-177 (הסקסוני המלכותי ה-12), עמו לחם מלחמת העולם הראשונה. ב-28 בנובמבר 1914 הוא הועלה לדרגת אובר לוטננט, וב-18 באפריל 1916 הועלה לדרגת האופטמן. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף אולב לרייכסווהר, ומילא בו תפקידי פיקוד ומטה. ב-1 בפברואר 1929 הוא הועלה לדרגת מיור, וב-1 ביולי 1933 הוא הועלה לדרגת אוברסט לוטננט. ב-1 באוקטובר 1933 הוא מונה לראש מטה המחוז הצבאי ה-10, וב-1 ביוני 1935 הוא הועלה לדרגת אוברסט. ב-15 ביולי 1936 הוא מונה למפקד רגימנט הרגלים ה-77 בדיסלדורף, ב-6 באוקטובר 1936 הוא מונה למפקד רגימנט הרגלים ה-39 בדיסלדורף, וב-1 בפברואר 1939 הוא הועלה לדרגת גנרל מיור.

### מלחמת העולם השנייה
עם פרוץ המלחמה הוא מונה לקצין אג"ם של הארמייה החמישית, ובאמצע אוקטובר 1939 הוא מונה לקצין אג"ם של הארמייה השנייה. ב-1 בנובמבר 1939 הוא מונה לקצין אג"ם של קבוצת ארמיות A, והשתתף עמה בחלק הראשון של המערכה על צרפת. ב-1 ביולי 1940 הוא מונה לראש המטה של ראש המינהל הצבאי של צרפת, וב-25 ביולי 1940 הוא מונה למפקד הדיוויזיה ה-72. ב-19 בספטמבר 1940 הוא מונה למפקד הדיוויזיה ה-290, וב-14 באוקטובר 1940 הוא מונה למפקד הדיוויזיה ה-6. ב-1 בדצמבר 1940 הוא הועלה לדרגת גנרל לוטננט, ובמהלך מבצע ברברוסה הוא לחם עם הדיוויזיה כחלק מהקורפוס ה-6 במסגרת הארמייה התשיעית. במהלך הקרב על מוסקבה לחמה בתחילה הדיוויזיה כחלק מקורפוס הפאנצר ה-41 במסגרת ארמיית הפאנצר השלישית, ולאחר מכן לחמה כחלק מקורפוס הפאנצר ה-56 במסגרת הארמייה הרביעית, וב-26 בדצמבר 1941 הוענק לו עיטור הצלב הגרמני בזהב. בתחילת יוני 1942 הוא מונה למפקד כוח הסיור של קבוצת ארמיות A, ובסוף 1942 הוא מונה למפקד צוות קרב בארמיית הפאנצר הראשונה בקווקז. ב-1 בפברואר 1943 הוא מונה אז למפקד כוחות העורף בחצי האי קרים, ובאביב 1943 הוא מונה למפקד חצי האי קרים. ב-26 ביולי 1943 הוא מונה למפקד הקורפוס ההררי ה-49, ובאמצע ספטמבר 1943 הוא מונה אז למפקד כוחות הביטחון של קבוצת ארמיות A. ב-1 בדצמבר 1943 הוא הועלה לדרגת גנרל חיל הרגלים, ובאמצע דצמבר 1943 הוא מונה למפקד הכוחות הגרמניים בטרנסניסטריה. ב-1 באפריל 1944 הוא מונה למפקד הכוחות הגרמניים בצפון רומניה, וב-24 ביוני הוא מונה למפקד הקורפוס ה-69 בקרואטיה, עליו פיקד עד סוף המלחמה.

### לאחר המלחמה
בתום המלחמה נפל אולב בידי הצבא הבריטי, והופיע כעד במהלך משפטי נירנברג, וב-30 בספטמבר 1947 שוחרר מהשבי. לאחר שחרורו התגורר אולב בדיסלדורף, עד למותו ב-14 באפריל 1964.

## קישורים חיצוניים

* הלגה אולב באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מפקדי גייסות גרמניה במלחמת העולם השנייה
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:מעוטרי הצלב הגרמני בזהב
קטגוריה:גרמנים שנולדו ב-1887
קטגוריה:גרמנים שנפטרו ב-1964
דג עטלף סיני

**דג עטלף סיני** (שם מדעי: *Myxocyprinus asiaticus*; באנגלית מכונה: "Chinese high-fin banded shark") הוא מין של דג ממשפחת הקטוסטומיים שבסדרת הקרפיונאים. זהו דג יחיד בסוגו והוא הגדול שבבני משפחתו. הוא חי בטבע בנהרות סין ומשמש כדג נוי נפוץ.

אורכו של דג העטלף יכול להגיע ל-135 סנטימטר והוא יכול לשקול במקרים נדירים מעל 40 קילוגרם. הוא נפוץ יותר באורך 50–60 ס"מ בבגרות. דג זה מגיע לבגרות מינית בגיל 5 עד 6 ויכול להאריך ימים עד גיל 25 בתנאי שבי. הדגים בצעירים נראים שונה מהבוגרים והם בעלי סנפיר גב גבוה מאוד ובקצוותיו "רעמת" קשקשים גבוהה עד לזנב. הצעירים צהובים ובעלי פסים שחורים אופקיים לאורך גופם והבוגרים מאבדים את הפסים והופכים לכהים יותר ובעלי סנפיר גבי קטן יותר. הזכרים נצבעים באדום בעונת הרבייה עם בטן צהובה. הם בעלי שלושה זוגות גפיים קטנים וראש רחב עם עיניים גדולות. לדגים אלה יש שורת שיניים אחת בפיהם ובניגוד לקרפיונים אחרים הם חסרי זיפים לצד הפה.

דג העטלף חי בטבע בנהר היאנגצה בסין ובכמה מיובליו הקטנים. הוא ניזון בעיקר מצמחייה מיימית אך יגוון ביתושים, תולעים וזימרגלאים. הדג נפגע בטבע עקב דיג יתר לבשר ולגידול באקווריום, הקמת סכרים, זיהום, הבאת מינים חדשים ופגיעה באזור חיותו. דג זה הוא מין מוגן בסין.

## קישורים חיצוניים
* דג עטלף סיני באתר "חוות דג הזהב"

## הערות שוליים

קטגוריה:קרפיונאים
קטגוריה:בעלי חיים שתוארו ב-1865
קטגוריה:טקסונים שתוארו בידי פיטר בליקר
קטגוריה:מקריני סנפיר יחידים בסוגם
קטגוריה:סין: מינים אנדמיים
קטגוריה:סין: דגי מים מתוקים
קטגוריה:מגה-פאונה של אירואסיה
קטגוריה:דגי נוי
קטוסטומיים

ממוזער|Ictiobus bubalus
**קטוסטומיים** (שם מדעי: Catostomidae) היא משפחת דגים שוכני מים מתוקים מסדרת הקרפיונאים הגדולה. דגים אלה הם קרוביהם של הבינוניים. הם חיים בטבע בנהרות ואגמים באמריקה הצפונית אך חלק מהמינים כמו מוצץ ארוך-חוטם (*Catostomus catostomus*) ודג עטלף סיני חיים במזרח אסיה. מאובנים דגים ממשפחה זו נמצאו מהאאוקן.

לבני משפחה זו סנפירים רחבים, זנבות קטנים וראשים מגודלים עם שפתיים רחבות הבנויות בצורה המתאימה ליניקה של חומרים מזינים מקרקעית המים. לדגים אלה כמעט ואין שיניים למעט שורה יחידה בפיהם. בעזרת פיהם הרחב הם מצליחים לינוק צמחייה מימית, אצות, חרקים קטנים, סרטנים, תולעים ודגים קטנים. אורכם הממוצע הוא עד 60 ס"מ אך המין הגדול ביותר - דג עטלף סיני, יכול להגיע לאורך של 135 ס"מ ולמשקל של מעל 40 ק"ג. כמותו גדולים גם בני הסוג *Ictiobus*.

## מיון
*תת-משפחה Catostominae
**שבט Catostomini
***סוג *Catostomus*
***סוג *Chasmistes*
***סוג ומין יחיד *Deltistes luxatus*
***סוג ומין יחיד *Xyrauchen texanus*
**שבט Erimyzoninae
***סוג *Erimyzon*
***סוג ומין יחיד *Minytrema melanops*
**שבט Thoburniinae
***סוג *Hypentelium*
***סוג *Thoburnia*
**שבט Moxostomatini
***סוג *Moxostoma*
*תת-משפחה Cycleptinae
***סוג *Cycleptus*
*תת-משפחה Ictiobinae
***סוג *Amyzon* - נכחד
***סוג *Carpiodes*
***סוג *Ictiobus*
*תת-משפחה Myxocyprininae
***סוג ומין יחיד דג עטלף סיני (*Myxocyprinus asiaticus*)
*סוגים ללא מקור
***סוג *Jianghanichthys* - נכחד
***סוג *Plesiomyxocyprinus* - נכחד
***סוג *Vasnetzovia* - נכחד

## קישורים חיצוניים

* 

קטגוריה:קרפיונאים
קטגוריה:בעלי חיים שתוארו ב-1855
קטגוריה:טקסונים שתוארו בידי לואי אגאסי
אלכסנדר בלוייב

**אלכסנדר בלוייב** (ברוסית: **Алекса́ндр Никола́евич Балу́ев**; נולד ב-6 בדצמבר 1958) הוא שחקן רוסי.

## ביוגרפיה
בלוייב נולד במוסקבה ולמד בבית ספר לתיאטרון בעיר, ב-1980 החל להופיע בתיאטרון הצבא הרוסי ובין הופעות המשחק הראשונות שלו היא במחזה הגברת עם הקמליות. ב-1986 עבר לתיאטרון ירמולובה ושם הופיע בין היתר במחזה קליגולה, בסוף שנות השמונים הוא עזב את התיאטרון על מנת להתמקד בקריירה קולנועית.

## קריירה
ב-1993 שיחק בסדרה "הסוס הלבן" אודות מלחמת האזרחים ברוסיה. ב-1997 שיחק את הגנרל אלכסנדר קודורוף בסרט פיסמייקר.

ב-1998 שיחק בסרט "פגיעה קטלנית" לצד ונסה רדגרייב וטיאה לאוני. ב-2000 שיחק במותחן הפעולה "סימן חיים" לצד מג ראיין.

ב-2004 שיחק בסדרה "סאגת מוסקבה" המבוססת על טרילוגיה מאת וסילי אקסיונוב ושודרה בערוץ 1 הרוסי. ב-2005 שיחק בסדרה מותה של האימפריה ובאותה שנה לקח חלק בעיבוד הקולנועי של הספר גמביט טורקי.

ב-2007 שיחק בסדרת ההרפתקאות 1612 ובאותה שנה שיחק בסרט "הגירוש" של הבמאי אנדריי זוויאגינצב, שעל תפקיד זה היה מועמד לפרס ניקה.

ב-2011 גילם את פיוטר הגדול בסדרה אודותיו וב-2020 השתתף בסרט "צרפתי". ב־2021, גילם שוב את פיוטר הגדול, הפעם בסדרת הטלוויזיה "יליזבטה".

## קישורים חיצוניים

* 

קטגוריה:שחקני קולנוע וטלוויזיה רוסים
קטגוריה:רוסים שנולדו ב-1958